15 दिन पहले सऊदी अरब में युवक की मौत, परिजनों को शव का इंतजार
सऊदीअरब में 15 दिन पहले बाड़मेर के काश्मीर निवासी एक 30 वर्षीय युवक की मौत हो गई थी। परिजनों के रो-रो कर बुरे हाल है, लेकिन उनके लाल का शव अब तक भारत नहीं पहुंचा है।
बेटे की माटी से भी परिजनों को मिलन नहीं हुआ है। इसको लेकर उसके भाई ने कलेक्टर जनप्रतिनिधियों को ज्ञापन सौंप शव को भारत लाए जाने की मांग की है। कुंभदास पुत्र भगदास संत निवासी काश्मीर ने बताया कि उसका भाई राजूदास पुत्र भगदास मजदूरी के लिए 4 माह पहले सऊदी अरब गया था। 19 फरवरी को रियाद में उसका आकस्मिक निधन हो गया। इसके बाद पिछले 15 दिनों से परिजन शव का इंतजार कर रहे है। घर में सबका रो-रो कर बुरे हाल है। परिजन चाहते है कि राजू की माटी के अंतिम दर्शन हो जाए।
उन्होंने कलेक्टर को ज्ञापन देकर भारत सरकार से उसके भाई के शव को भारत लाने की मांग की है। राजूदास सऊदी अरब में बकरियां चराता था और उसकी अचानक मौत हो गई। जब से परिजनों को उसके मौत की खबर मिली है, तब से घर में बूढ़े मां-बाप परेशान है। हर कोई राजू के शव गांव लौटने की राह देख रहा है। इस दौरान सरपंच मनोहरसिंह, दौलतराम सांखला, मुकनाराम थोरी, भूरदास, आेमप्रकाश सहित कई लोग मौजूद थे।
hin_Deva hin_Deva hin_Deva hin_Deva